но я́кѡ имѣ́я дерзнове́ніе ве́ліе ко хрс̑ту̀ цр҃ю̀, єгѡ́ же ра́ди и пострада̀, молѝ съ ни́ми, да ѿпу́ститъ гдс̑ь грѣ́хъ наро́да, не возбрани́вшагѡ убіе́ніе твоѐ, царя̀ и пома́занника бж҃ія, да изба́витъ гдс̑ь стра́ждущую страну̀ рѡссі́йскую ѿ лю́тыхъ безбѡ́жникъ, за грѣхѝ на́шя и ѿступле́ніе ѿ бг҃а попуще́нныхъ, и возста́витъ престо́лъ правосла́вныхъ царе́й, на́мъ же пода́стъ грѣхѡ́въ проще́ніе, и на вся́кую добродѣ́тель наста́витъ на́съ, да стя́жемъ смире́ніе, кро́тость и любо́вь, и́хже сі́и мч҃нцы яви́ша, да сподо́бимся нбс̑нагѡ црс̑твія, идѣ́же ку́пнѡ съ тобо́ю и всѣ́ми ст҃ы́ми новомч҃нки и исповѣ́дники рѡссі́йскими просла́вимъ ѻц҃а̀ и сн҃а и ст҃а́гѡ дх҃а, ны́нѣ и при́снѡ и во вѣ́ки вѣкѡ́въ